Geoană îi cere lui Ciolacu să divulge sursa care i-a spus că există o „fermă de troli” activă în campania sa electorală
Candidatul independent la Cotroceni Mircea Geoană îl acuză, joi, pe premierul Marcel Ciolacu, de abuz de putere și îi cere oficial să facă publică sursa politică a informației privind ferma de troli, adresa așa-zisei ferme și dacă a instructat oral sau oficial, în scris, instituțiile și dacă acest lucru a fost făcut pe baza unor instrucțiuni explicite din partea prim-ministrului sau a lui Marcel Ciolacu, candidatul la Președinție.